Prokureur Awie Moolman, wat optree namens die eienaars van die Kwalata-wildreservaat, het aan Maroela Media gesê volgens die tussentydse bevel word die onregmatige besetters verbied om die grensdrade te beskadig en of te verwyder. “Die besetters word ook verbied om die eiendom as sodanig te betree. Die balju van die hoë hof is ook gelas om met behulp van die lede van die Suid-Afrikaanse Polisiediens en die metropolisie die besetters van die grond te verwyder sou hulle nie hulle samewerking verleen nie,” het Moolman gesê.
Hy het gesê die paaie is intussen skoongemaak en die paaie is oop, maar hy versoek motoriste om nie van die Rust de Winter-pad gebruik te maak nie. “Sodra die betogings weer opvlam, kan motoriste weer moontlik aangeval word en dit wil ook voorkom of daar kalmte heers wanneer daar nie ‘toeskouers’ is nie.”
Hy het gesê die polisie het vroeër nie ag geslaan op waarskuwings dat daar onwettige optrede dreig in die gebied nie. “Die polisie moes twee dae gelede al opgetree het en die mense verwyder het.”
Volgens Olivier het die reservaat reeds minstens R500 000 se skade gely weens die heining wat afgebreek is. “Ons kan nie self die kostes dra en die heining herstel, as dit net weer afgebreek gaan word nie. Ons versoek die regering om die kostes te dra van die heining, omdat ons die polisie in kennis gestel het van die dreigende gevaar.”
Die Kekana-familie het glo die polisie versoek om op te tree teen Masoma, aangesien daar reeds in 2014 strafregtelike aanklagtes teen hom aanhangig gemaak is. “Die polisie het egter nie twee jaar gelede ondersoek ingestel of hom in hegtenis geneem nie, en die Kekana-familie is nou van mening dat hulle goeie naam weens sy optrede deur die modder gesleep word.”
Daar is ń behoefte aan ń noodnommer wat 24/7 geskakel kan word en die inligting oor al die radio stasies uitgesaai kan word.
Ek sal hulle binne 90 dae self laat trek. Wat is die aanbod vir my tyd, kundigheid en sukses? Hulle sal voel of hulle omsingel is….